[{"text_idx": "#000000", "text": "Garapenari erronkak: eraldaketa prozesuak justizia globalerantz"}, {"text_idx": "#000001", "text": "Maiatzaren 27, 28 eta 29an, \u201cGarapenari buruzko Ikasketen V. Nazioarteko Biltzarra\u201d egin zen, Hegoa Institutuak eta Garapenari buruzko Ikasketen Espainiar Sareak (REEDES) antolatu zutena . 15 ildo tematiko landu zituzten eta 49 mahai, 180 komunikazio eta 16 posterren aurkezpena egin zuten. Guztira 462 lagunek parte hartu zuten."}, {"text_idx": "#000008", "text": "Jakin badakigu hezkuntza-testuinguru zehatza eta curriculumeko edukiak ezagutzea beharrezkoa dela. Honela, posible da esparru hori gainditzea, ekonomiari bere osotasunean ikuspegi kritiko baten bidez heltzeko, materialei diziplina anitzeko zeharkako ikuspegi bat eskaintzeko, baita ikasleen errealitate zehatzekin lotzeko ere. Hezkuntza formalean zentratutako lanaz gain, gizarte globala sentsibilizatzeaz arduratzen gara, haien heziketak gizarte eraldaketan daukan eragina azalduz."}, {"text_idx": "#000009", "text": "Finantzaz Haratago: aproximacio\u0301n cri\u0301tica y transformadora a la educacio\u0301n financiera (PDF)"}, {"text_idx": "#000010", "text": "Finantza Etiko eta Solidarioen Heziketaren Aldeko Sareak (RedEFES) ekonomiaren hezkuntza kritikoa eta finantza etiko eta solidarioak sustatu nahi dituzten pertsonak, erakundeak eta plataformak elkartzen ditu. Horien bidez, pertsonak eta planeta erdigunean kokatzen dituen ekonomia lortu nahi dute. Partaidetza-gune dinamiko bat bultzatu nahi dugu sarea osatzen duten eta hezkuntza ekonomiko eraldatzailea sustatu nahi duten pertsona, entitate eta plataformentzako. Horregatik, blog eta foro bat sortu ditugu, ideiak, zalantzak, esperientziak etab. partekatzeko eta elkarrekin batera ikuspegi komuna ezartzeko, elkarlana baita hezkuntza kritikoa ikasi eta sustatzeko erarik hoberena. Era berean, finantza etiko eta solidarioen hezkuntza-baliabideen banku bat sortu dugu: hezkuntza eraldatzaile batekin konprometituak dauden baliabideak partekatzeko eremua."}, {"text_idx": "#000012", "text": "Curriculum Globalaren Kanpaina hezkuntza ekimena da, 2016ko urrian Hegoalde globaleko ekonomia sozial eta solidariorako hezkuntza taldeek abiarazi zutena. Gaur egun, hiritasun globala eta bakearen alde lan egiten duten giza-erakundeak, giza-mugimenduak, erakundeak, unibertsitateak eta eskolak kontuan hartuta, guztira 23 herrialde, 6 nazioarteko sare eta 61 erakundek osatzen dute. 2030 Agendaren esparruan eta kontuan izanda Munduko Foro Soziala dela Garapen Jasangarrirako Helburuak betetzeko oinarrizko erreferentzia puntua, honako hezkuntza mota proposatzen du: deskolonizatzailea, kultura artekoa, modu kapitalista eta garapenaren paradigma desazkundearen bidez gainditzen dituena. Ezagutzen arteko elkarrizketa sustatzen da, ezagutza zientifiko eta humanistikoaren eta lurraldeetan zehar zabaltzen diren komunitate-ezagutza herrikoi tradizional baserritarren artean. Kanpainak parte-hartze metodoak dauzka munduko hainbat lekutan. Foro eta eremu eraldatzaileekin batera lan eginez, herri kontsultak, tresna pedagogikoen mapa eta nazioarteko mahai-inguruak egiten ditu. Posible den beste mundu bat eraikitzeko mundu mailan egiten diren proposamen guztiak errespetatzen ditu eta gizartearen eta ekonomiaren garapen jasangarria lortzeko helburua partekatzen duten mundu ekimen horien osagarri izan nahi du."}]